Slovakia i Eurovision Song Contest

Slovakia debuterte i Eurovision Song Contest i 1994 og deltok sju gongar inntil landet trakk seg frå tevlinga i 2012 på ubestemt tid. Slovakia vart nr. 18 i 1996, noko som framleis er den beste plasseringa til Slovakia i Eurovision Song Contest. Etter innføringa av semifinalar i 2004, har Slovakia aldri kvalifisert seg til finalen, og Slovakia har ikkje delteke i Eurovision Song Contest sidan 2012.

Historikk 
Det var den slovakiske allmennkringkastaren RTVS, tidlegare STV, som valde dei slovakiske bidraga til Eurovision Song Contest. Slovakia melde seg på tevlinga i 1993, saman med seks andre land frå den tidlegare austblokka. For å halde deltakartallet nede, kravde Den europeiske kringkastingsunionen at dei sju nye landa måtte gjennom ei eiga førehandskvalifisering, kalla Kvalifikacija za Millstreet (Kvalifisering til Millstreet). Dei tre beste landa i kvalifiseringa ville få ein plass i Eurovision Song Contest. Slovakia stilte med låten «Amnestia na neveru», fremført av bandet Elán. Slovakia vart nummer fire i tevlinga og fekk dimed ikkje deltake i finalen i 1993. Slovakia var berre eitt poeng unna å kvalifisere seg.

Debuten 
I 1994 fekk Slovakia sin debut i Eurovision Song Contest, saman med ei rekkje nye deltakarland som Russland, Romania og Estland. Bidraget som fekk æra av å representere Slovakia i deira debut, var gruppa Tublatanka og songen «Nekonečná pieseň». I debuten vart Slovakia nummer 19 av 25, og den lave plasseringa gjorde at Slovakia måtte stå over tevlinga året etter. I 1996 var Slovakia tilbake og fekk sin til nå beste plassering, 18 av 23. Det var derimot ikkje nok til å kvalifisere seg til finalen i 1997. 

I 1998 var Slovakia atter ein gong tilbake i Eurovision Song Contest, men Katarína Hasprová og songen «Modlitba» vart berre nummer 21 med åtte poeng – alle frå Kroatia. Dimed måtte Slovakia stå over tevlinga igjen i 1999. Den lite suksessfulle starten gjorde at STV heldt seg borte frå Eurovision Song Contest i elleve år.

Returen 
I 2009 kom Slovakia tilbake igjen i Eurovision Song Contest, og for fyrste gong arrangerte STV ein nasjonal finale for å velje det slovakiske bidraget. Den nasjonale finalen vart kalla Eurosing, og finalen vart arrangert i Bratislava 8. mars. Kamil Mikulčík og Nela Pocisková vann med sangen «Leť tmou». Returen vart derimot lite suksessfull; bidraget kom nest sist i sin semifinale, og dimed kvalifiserte ikkje Slovakia seg til finalen i Eurovision Song Contest 2009.

Året etter vann Kristína Peláková Eurosong med songen «Horehronie». Trass i at songen var ein av favorittane før Eurovision Song Contest, havna Slovakia igjen på nest sisteplass i sin semifinale. I 2011 var STV omorganisert til RTVS, som sende tvillingsystrene TWiiNS til Düsseldorf. Der vart Slovakia nummer 13 av 19. Året etter gjekk det enda dårlegare; då havna Slovakia heilt sist i sin semifinale.

Nytt fråvær 
Dei dårlege plasseringane, kombinert med den tronge økonomiske situasjonen hos den slovakiske kringkastaren, gjorde at RTVS trekte seg frå Eurovision Song Contest i 2013. Slovakia har ikkje delteke i Eurovision Song Contest. RTVS har sjølv sagt at det er trong økonomi som gjer at Slovakia ikkje deltar, ikkje resultata til Slovakia i tevlinga.

Bidraga

Røystgjeving

Finalane

Semifinalane

Referansar

Kjelder
Denne artikkelen er basert på ei omsetjing av artikkelen «Slovakia i Eurovision Song Contest» frå ,  den 26. september 2020.
 

 
Land i Eurovision Song Contest
Eurovision Song Contest
Slovakisk musikk